امیرحسین زارع

**امیرحسین زارع** (بزائه‌ی ۲۷ دی ۱۳۷۹، آمل) مازرونی کشتی‌گیر هسته که ایران ِآزاد کشتی ِتیم‌ملی دله کا کانده.

## مسابقات

امیرحسین زارع شه کشتی‌بیتن ره راهنمایی دوره جه شروع هکرده و پیش از اون هم ورزش باستانی کا کرده. زارع سال ۲۰۱۸ استانی و کشوری مسابقات دله شرکت هکرده و اول بیّه و اینتی موفق بیّه که تیم ملی دله تاشکند تورنمنت دله شرکت هکنه و شه اولین ملی‌پوشی ره جوانان ِمسابقات دله بدست بیارده.

### جوانان دوره

### توکیو ۲۰۲۰ المپیک
امیرحسین زارع شه اولین المپیک ره جاپون ۲۰۲۰ المپیک دله، ۱۲۵ کیلوگرم وزن جا تجربه هاکرده. وه اولین دور اولکساندر خوتسیانیفسکی (اوکراینی) جه دکته و وه ره ۷ بر صفر شکست هدا و اَی دور دوم اگزون شهلا (کوزوویی) ره ۱۳ بر ۲ فنی‌امتیاز جا بَورده. زارع نیمه‌نهایی هم گنو پتریاشویلی (گرجستونی) جه دکته که دور قبل المپیک دله برنز بَییت بی‌یه و ۳تا جهانی مدال داشته؛ زارع این بازی ره ۶ بر ۳ بباخته و رده‌بندی دله ژیوی دنگ (چینی) ره ۵ بر صفر بَورده و برنز بَییته.

### نروژ ۲۰۲۱
زارع مسابقات ۲۰۲۱ اسلو دله هم وزن ۱۲۵ کیلوگرم دله حضور داشته. وه دور اول استراحت بخرده و دور دوم دزیانیس خرامانیکو (بلاروسی) ره ۶ بر صفر شکست هدا. دور سوم نیک گویازدوفسکی (آمریکایی) جه همون تایم اول ۱۰ بر صفر فنی‌امتیاز جه بَورده و نیمه‌نهایی طاها آکگل (ترکیه‌ای) ره ور بخرده و این کا ره هم ۴ بر صفر برنده بیّه تا بورده فینال. فینال دله هم گنو پتریاشویلی جه دکته که سه دوره قبلی جهان ره قهرمان بئی‌بی‌یه و المپیک ۲۰۲۰ توکیو جه هم نقره داشته ولی زارع وه ره ۹ بر ۲ شکست بدا و ۳۲ سال په، اولین کسی بیّه که ایران وسّه سنگین‌وزن ِطلا ره بدست بیارده.

### بلگراد ۲۰۲۲
وه این سالِ مسابقات دله، اولین کَش استراحت بخرده. دور دوم نتیجه ۳-هیچ ژیوی دنگ از چین ره بنه بزو. وه دور سوم که یک چهارم نهایی بی‌یه، نتیجه ۱۰ بر صفر اولکساندر خوتسیانیفسکی از اوکراین ره بَوِرده و نیمه‌نهایی دله طاها آکگل از ترکیه جه ۴ بر ۲ شکست بخرده و همینسه شانس مجدد دله دکته. آمارور دسی کانادایی ونجه اَی ۸ بر صفر بباخته و زارع برنز بیته.

### بلگراد ۲۰۲۳
زارع بلگراد مسابقات که جهانی مقوم وسه برگزار بیه و المپیک انتخابی هم بی‌یه، طاها آکگل از ترکیه ره پیش از فینال بورده و قبلیِ مسابقاتِ انتقام ره بیته و فینال دله گرجستان کشتی‌گیر ره چن صوه هول هدا و بریم هاکرده و ١٠ هیچ بورده. گنو پتریاشویلی که عصبی بئی بی‌یه، ونه گوش په چک دینگو ولی زارع هچی ناته و وه ره دست هدا. وه بَوِرده په، تاج بی‌یشتن ادا ره دربیارده. 

### پاریس ۲۰۲۴
۲۰۲۴ تابستونی المپیک وسه زارع تا فینال ره راحت پیش بمو و آخرسری پتریاشویلی جه دکته و این‌صوه گرجستونی کشتی‌گیر وه ره بورده و ونه حال ره بیارده و تاج بی‌یشتن ره تکرار هاکرده.

### زاگرب ۲۰۲۵
کشتی ۲۰۲۵ جهونی مسابقات که کرواسی دله برگزار بی‌یه، امیرحسین زارع که اولین دور وه ره استراحت ور بخرد بی‌یه، شه اولین حریف ره ۱۱-۰ و دومین حریف ره ۱۰-۰ بَورده و نیمه‌نهایی جه بررسی‌یه . ای شه روس‌تبارِ بحرینی حریف ره ۷-۳ شکست هادا و فینالیست بوه و فینال ره هم برنده بیه و ایران اولین طلا ره بیته. این تورنمنت درون ایران آزاد کشتی قهرمان بیه.

## افتخارات
### انفرادی
#### المپیک
*  المپیک ۲۰۲۰ توکیو – ۱۲۵ ک‌گ
*  المپیک ۲۰۲۴ پاریس – ۱۲۵ ک‌گ

#### قهرمانی جهان
*  قهرمانی کشتی جهان اسلو ۲۰۲۱ – ۱۲۵ ک‌گ
*  قهرمانی کشتی جهان بلگراد ۲۰۲۲ – ۱۲۵ ک‌گ
*  قهرمانی کشتی جهان بلگراد ۲۰۲۳ – ۱۲۵ ک‌گ
*  قهرمانی کشتی جهان زاگرب ۲۰۲۵ – ۱۲۵ ک‌گ

#### سایر
*  قهرمانی نوجوانان آسیا ۲۰۱۸ – ۱۱۰ ک‌گ
*  قهرمانی جوانان آسیا ۲۰۱۹ – ۱۲۵ ک‌گ
*  قهرمانی نوجوانان جهان ۲۰۱۸ – ۱۱۰ ک‌گ
*  قهرمانی جوانان جهان ۲۰۱۹ – ۱۲۵ ک‌گ
*  قهرمانی زیر ۲۳ سال جهان ۲۰۱۹ – ۱۲۵ ک‌گ
*  المپیک جوانان ۲۰۱۸ بوئنوس آیرس – ۱۱۰ ک‌گ 
*  جام آلانز ۲۰۱۹ – ۱۲۵ ک‌گ
*  جام ویاچسلاو زیلکوفسکی ۲۰۲۰ – ۱۲۵ ک‌گ
*  جام متئو پلیکونه ۲۰۲۰ – ۱۲۵ ک‌گ
*  جام بولات تورلیخانوف ۲۰۲۲ – ۱۲۵ ک‌گ

## منابع

## بریم چرخه‌تو
*امیرحسین زارع در اینستاگرام

رج:زننه آدمون
رج:آمل گت آدمون
رج:مازرون کشتیگیرون